3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

ชนิดของผลิตภัณฑ์

1.  เสาไฟฟ้าคอนกรีตอัดแรงและผลิตภัณฑ์คอนกรีตของการไฟฟ้า

-   เสาไฟฟ้าคอนกรีตอัดแรง (Electric Pole) มีขนาดความยาวตั้งแต่ 6.00 - 22.00
    เมตร ผลิตตามมาตรฐานการไฟฟ้าส่วนภูมิภาค, การไฟฟ้าฝ่ายผลิต และการไฟฟ้านครหลวง

-   คอนคอนกรีตอัดแรง (Prestress Spun Cross Arm)
    ผลิตตามมาตรฐานการไฟฟ้าส่วนภูมิภาค ซึ่งมีความยาว ตั้งแต่ 1.50 - 3.20 เมตร

-   เสาตอม่อ (Stub) และเสาเข็มการไฟฟ้าส่วนภูมิภาคทุกขนาดหน้าตัดและความยาว

-   คานนั่งร้านหม้อแปลงทุกขนาด, สมอบกทุกขนาด

-   ฐานเสา (Pole Foundation) ของการไฟฟ้าส่วนภูมิภาคทุกประเภท

  ซึ่งผลิตภัณฑ์ทุกชนิดดังกล่าว มีการทดสอบเพื่อรับรองคุณภาพ ตามข้อกำหนดมาตรฐาน

  ของหน่วยงานนั้น ๆ

2. เสาเข็มสี่เหลี่ยมและเสาเข็มรูปตัวไอคอนกรีตอัดแรง

-   เสาเข็มสี่เหลี่ยม มีขนาดตั้งแต่ 15 - 65 ซม.

-   เสาเข็มรูปตัวไอ มีขนาดตั้งแต่ 18 - 45 ซม.

-   ความยาวของเสาเข็มมีตั้งแต่ 3 - 25 เมตร หากต้องการความยาวมากกว่านี้ หรือมีข้อจำกัด
    ของพื้นที่ ก็สามารถทำเป็นเสาต่อเชื่อม โดยรอยต่อเชื่อมจะออกแบบให้ปลอดภัยและแข็งแรง
    ไม่น้อยกว่าข้อกำหนดตามมาตรฐานของเสาเข็มมอก.

-   เสาเข็มผ่านการออกแบบและควบคุมการผลิต โดยวิศวกรผู้ชำนาญการทุกขั้นตอน

-   สามารถผลิตเสาเข็มได้ทุกมาตรฐาน เช่น มอก., กรมทาง, รพช., และอื่น ๆ
    ตามมาตรฐาน ที่กำหนด

-   การตอกเสาเข็ม สามารถตอกแบบธรรมดา (Pure Drive) หรือตอกแบบเจาะนำ
    (Pre-bore) โดย ปั้นจั่นโครง (Drop Hammer), Hydraulic Hammer
    ตามความต้องการหรือข้อกำหนดในการทำงาน

-   มีบริการทดสอบความสมบูรณ์ของเสาเข็ม, ความสามารถในการรับน้ำหนักของเสาเข็ม

3. เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

  คือ เสาเข็มซึ่งได้จากการเหวี่ยงคอนกรีตรอบตัวเองในแบบแรงหนีศูนย์กลาง จึงอัดคอนกรีตแน่น
  อยู่ภายนอกติดกับแบบหล่อ ส่วนที่เป็นน้ำส่วนเกินจะถูกรีดออก

คุณสมบัติพิเศษ

-   เป็นเสาเข็มที่ผลิตโดยใช้กรรมวิธีการปั่นคอนกรีตในแบบหล่อซึ่งหมุนด้วยความเร็วสูง
    ด้วยเครื่องจักรที่ทันสมัยทำให้เนื้อคอนกรีตมีความหนาแน่นสูงกว่าคอนกรีตที่หล่อโดยวิธีธรรมดาเพราะว่าคอนกรีตมีความหนาแน่นสูงมาก
    จึงมีอัตราการดูดซึมน้ำต่ำมากเป็นผลทำให้ มีคุณสมบัติทนทานต่อการกัดกร่อนได้ดีขึ้น

-   เป็นเสาเข็มที่ผลิตโดยเครื่องมือที่ทันสมัยทุกขั้นตอน จึงทำให้สามารถรักษาคุณภาพได้สม่ำเสมอ

-   เป็นเสาเข็มที่ยึดตรงหน้าแปลน (Steel Joint) สำหรับต่อด้วยลวดแรงดึงสูง และใช้วิธีต่อ
    โดยการเชื่อมเป็นมาตรฐาน ซึ่งเป็นการต่อที่ปลอดภัยแข็งแรง และมั่นคงที่สุด

เสาเข็มคอนกรีตเสริมเหล็กอัดแรงโดยใช้แรงเหวี่ยงมีวิธีการตอกได้ 4 วิธี ดังนี้

1)  การตอกแบบธรรมดา (Pure Drive Method)

เป็นการตอกโดยวิธีปกติ โดยใช้ Drop Hammer, Hydraulic Hammer หรือ Diesel Hammer
ตอกจนถึงระดับ หรือ Blow-Count ที่กำหนด

2)  การตอกแบบเจาะนำ (Pre-bore Method)

เป็นวิธีการเจาะดินขนาดความกว้างเท่าเส้นผ่าศูนย์กลางของเสาเข็ม ความลึกประมาณ 6 - 10
เมตร แล้วฝังเสาเข็มลงในหลุมเจาะ หลังจากนั้นจึงตอกด้วยเครื่องตอกจนถึงระดับ หรือ
Blow-Count ที่กำหนด

3)  การตอกแบบ Auger Press เป็นการตอกโดยใช้สว่านร้อยในรูเสาเข็ม ทำการเจาะนำดิน
    พร้อม ๆ กับกดเสาให้จมลงไป จนเหลือความยาวประมาณ 3 -10 เท่าของความยาวเส้น
    ผ่าศูนย์กลาง แล้วตอกต่อจนถึงระดับ หรือ Blow-Count ที่กำหนด

4)  Full Auger Press เป็นการตอกโดยวิธีเดียวกันกับ Auger Press
    แต่จะเจาะนำดินจนถึงระดับ ความลึกที่กำหนด โดยไม่มีการตอกตาม

  การเลือกวิธีการตอกเสาเข็มคอนกรีตเสริมเหล็กอัดแรงโดยใช้แรงเหวี่ยงแบบใดนั้น
  วิศวกรจะพิจารณาตามความเหมาะสมของพื้นที่ทำงานของหน่วยงานและแรงดัน
  รวมถึงแรงสั่นสะเทือน อันอาจจะมีผลกระทบต่อสิ่งปลูกสร้างข้างเคียง

4. แผ่นพื้นสำเร็จรูป (Plank)

  แผ่นพื้นสำเร็จรูป เป็นแผ่นคอนกรีตอัดแรงชนิดท้องเรียบ รูปหน้าตัดเหมือนแผ่นกระดาน กว้าง 30
  ซม. และ 35 ซม. หนา 5 ซม. วางเรียงชิดกันตลอดด้านท้องจะเรียบร้อยโดยไม่ต้องฉาบปูน
  เมื่อเทคอนกรีต ทับหน้า (Structural Topping) แล้วจะทำงานเป็นเนื้อเดียว
  (Composite) กับตัวพื้นสำเร็จรูป

5. คานสะพาน (Bridge Girder), พื้นสะพาน (Plank Girder)

-   คานสะพาน จะผลิตทั้งแบบ Box Girder, I-Girder หรือ T-Girder
    ตามมาตรฐานของส่วนราชการที่กำหนด

-   มีการตรวจสอบ, ทดสอบการผลิตทุกขั้นตอนตามมาตรฐานที่กำหนด โดยวิศวกรที่ชำนาญการ

-   มีบริการติดตั้งผลิตภัณฑ์ครบวงจร

6.  ท่อคอนกรีตและบ่อพัก

-   บริษัทได้มีผลิตภัณฑ์ท่อคอนกรีตเสริมเหล็กสำหรับงานระบายน้ำชนิดปากลิ้นราง ขนาดเส้น
    ผ่าศูนย์กลาง 300, 400, 500, 600, 800, 1,000 และ 1,200 มม. ความยาว 1.0
    ม.

-   การผลิตทำด้วยเครื่องจักรทันสมัยใช้กระบวนการอัดขึ้นรูปทำให้ชิ้นงานมีคุณภาพและขนาด
    ที่สม่ำเสมอ รอยต่อของท่อได้ขนาด ทำให้การต่อระหว่างท่อแนบสนิทลดปัญหาการรั่วซึม

-   บริษัทสามารถผลิตท่อได้หลากหลายมาตรฐานเพื่อตอบสนองตามความต้องการของลูกค้า เช่น
    มาตรฐาน มอก.128 (ชิ้นคุณภาพ คสล.2และ คสล.3)
    หรือมาตรฐานตามความต้องการของลูกค้า

-   บริษัทได้ผลิตบ่อพักคอนกรีตเสริมเหล็กหล่อสำเร็จสำหรับงานระบายน้ำ เพื่อใช้ร่วมกับ
    ท่อคอนกรีตเสริมเหล็กสำหรับงานระบายน้ำ
    โดยขนาดของผลิตภัณฑ์จะเป็นไปตามมาตรฐานทั่วไปและตามความต้องการของลูกค้า

-   การจัดส่ง บริษัทฯ มีรถและอุปกรณ์ขนย้ายผลิตภัณฑ์ท่อและบ่อพักจนถึงจุดใช้งาน

7. เสาเข็มพืด (Sheet Pile)

  เป็นเสาเข็มที่ใช้ตอกเรียงชิดติดกันเป็นพืด ตามแนวตลิ่งริมคลอง แม่น้ำ หรือจุดอื่นๆ เพื่อทำ

  หน้าที่เป็นเขื่อนกั้นไม่ให้ดินพังทลาย บริษัทสามารถผลิตSheet Pile ได้หลากหลายขนาด หลาย
  ๆ

  ลักษณะหน้าตัดและความยาว เช่น Sheet Pile << 0.35x0.60 m., << 0.45x0.60 m.,

  { { 0.25x0.50 m. จนถึง { { 0.50x0.50 m. โดยมีความยาวเสาเข็มตั้งแต่ 12 m. ถึง
  22 m.

  การออกแบบและการผลิตเสาเข็มดำเนินการโดยวิศวกรผู้ชำนาญการทุกขั้นตอน เพื่อให้ได้

  เสาเข็มพืดที่มีคุณสมบัติตรงตามความต้องการของลูกค้า

การตอกเสาเข็มโดยปกติจะใช้ปั้นจั่นโครง (Drop Hammer) เป็นเครื่องจักรติดตั้งเสาเข็ม

เนื่องจากมีความยึดหยุ่นในการปรับแต่งหมวกเหล็กครอบหัวเสาเข็ม

8. กระเบื้องซีเมนต์ปูพื้น, กระเบื้องคอนกรีตปูพื้น และขอบคันหิน

- กระเบื้องซีเมนต์ปูพื้น ขนาด 0.30x0.30 ม. หนา 4-6 เซนติเมตร

ขนาด 0.40x0.40 ม. หนา 4-6 เซนติเมตร

- กระเบื้องคอนกรีตปูพื้น ขนาด 0.30x0.30 ม. หนา 3 เซนติเมตร []

ขนาด 0.40x0.40 ม. หนา 4 เซนติเมตร

- ขอบคันหิน ขนาด 0.15x0.30x1.00 เมตร

9. ผลิตภัณฑ์คอนกรีตอื่น ๆ

-   บริษัทสามารถผลิตผลิตภัณฑ์คอนกรีตอื่น ๆ ตามความต้องการของลูกค้าทุกชนิด
    ไม่ว่าจะเป็นผลิตภัณฑ์คอนกรีตเสริมเหล็ก เช่น เสา, คาน ผนังสำเร็จรูป และอื่นๆ
    ที่เป็นผลิตภัณฑ์คอนกรีตสำเร็จรูป

10. งานบริการ

-   การขนส่ง

  บริษัทมีรถสำหรับขนส่งผลิตภัณฑ์ พร้อมด้วยรถเครนขนาด 6 - 45 ตัน สำหรับบริการ ขนส่ง
  ครบวงจรอย่างเพียงพอ

-   การตอกและการติดตั้ง

บริษัทมีปั้นจั่นโครง, รถตอก Hydraulic ไว้บริการสำหรับการตอกทุกวิธี เช่น ตอกแบบธรรมดา,
ตอกแบบเจาะนำ, ตอกแบบ Auger Press หรือตอกแบบ Full Auger Press
ตลอดจนรับติดตั้งเสาไฟฟ้า, Box Girder, Plank Girder และอื่น ๆ ทั่วประเทศ

(2) การตลาด และภาวะการแข่งขัน

สภาพการตลาด และภาวะการแข่งขัน

ในปี 2554 เศรษฐกิจโดยรวมของประเทศไทยขยายตัวต่ำกว่าประมาณการโดยมีอัตราเฉลี่ยที่
0.1%เพราะได้รับผลกระทบจากปัญหาอุทกภัยที่เกิดขึ้นในไตรมาสที่ 4 อุตสาหกรรมการผลิต
การบริโภค

การลงทุน การส่งออกและการท่องเที่ยวจึงชะลอตัวลง
ทำให้อุตสาหกรรมก่อสร้างมีการขยายตัวเพียงร้อยละ 5.0 ลดลงจากปี 2553 ที่ขยายตัวถึงร้อยละ
10.5

การขยายตัวของอุตสาหกรรมคอนกรีตอัดแรงในปี 2554 ก็เป็นไปตามภาวะอุตสาหกรรมก่อสร้าง แต่
บริษัท ทักษิณคอนกรีต จำกัด (มหาชน) มีมูลค่าการขายมากกว่าการขยายตัวดังกล่าว คือ
มีอัตราเพิ่มขึ้นประมาณร้อยละ 10 อย่างไรก็ตามอัตราที่เพิ่มขึ้นมากกว่าภาวะอุตสาหกรรมนั้น
เป็นการเพิ่มขึ้นของราคาขาย เนื่องจากภาวะการแข่งขันที่ลดลง

งานโครงการขนาดใหญ่ภาครัฐซึ่งเป็นงานต่อเนื่องจากปี 2553 ได้แก่
โครงการก่อสร้างศูนย์ซ่อมบำรุงรถไฟฟ้าสายสีม่วง (บางใหญ่ – บางซื่อ)
โครงการงานป้องกันน้ำท่วมและยังมีงานโครงการก่อสร้างในภาคอีสานและภาคใต้
นอกจากนี้บริษัทยังมีงานภาคเอกชน โดยเกิดการขยายสาขาในต่างจังหวัดของกลุ่มค้าปลีก
และการขยายตัวอย่างต่อเนื่องของอุตสาหกรรมปิโตรเคมีคอลและพลังงาน

กลยุทธ์การแข่งขัน

(1) บริษัทเน้นการบริหารคุณภาพสินค้าและบริการให้มีคุณภาพเหนือมาตรฐาน
    และมีความสม่ำเสมอจนได้รับการรับรองระบบบริหารคุณภาพ ISO 9001:2008
    จึงทำให้ลูกค้ามีความมั่นใจในคุณภาพสินค้าและบริการของบริษัท

(2) บริษัทมีโรงงานผลิตกระจายอยู่ในภาคต่าง ๆ ถึง 6 โรงงานเกือบทั่วประเทศ
    ทำให้มีความสามารถในการให้บริการลูกค้าได้ดียิ่งขึ้น
    รวมทั้งสามารถประหยัดค่าใช้จ่ายในการขนส่ง ทำให้มีต้นทุนต่ำกว่าคู่แข่ง

(3) บริษัทมีชื่อเสียงมานาน มีความพร้อมทั้งทีมบริหารและวิศวกรที่มีความเชี่ยวชาญ
    จึงได้รับความไว้วางใจจากลูกค้าทั้งในเรื่องคุณภาพผลิตภัณฑ์ได้มาตรฐาน ราคายุติธรรม
    และการส่งมอบงานที่ตรงเวลา

(4) บริษัทมีกำลังการผลิต(Capacity)สูงเมื่อเทียบกับคู่แข่งขันทำให้สามารถตอบสนองโครงการขนาดใหญ่ได้ในเวลาที่จำกัด

(5) บริษัทมีหน่วยงานบริการขนส่งของตนเองจึงทำให้มีความคล่องตัว
    และสามารถบริหารการจัดส่งได้อย่างรวดเร็วมีประสิทธิภาพ

(6) บริษัทมีผลิตภัณฑ์ที่หลากหลาย ได้แก่ เสาไฟฟ้า เสาเข็มรูปตัวไอ รูปสี่เหลี่ยม
    และเสาเข็มกลมอัดแรงแบบแรงเหวี่ยง (Spun Pile) ฯลฯ นอกจากนี้
    บริษัทยังมีเครื่องตอกระบบ Hydraulic Hammer
    ซึ่งเป็นเครื่องตอกที่ทันสมัยและมีประสิทธิภาพสูง สามารถตอกแบบกึ่งตอกกึ่งเจาะ (Auger
    Press) หรือการเจาะนำ (Preboring) ก่อนตอกได้
    ทำให้สามารถตอบสนองความต้องการของลูกค้าที่มีโครงการอยู่ในกรุงเทพฯ หรือตัวเมืองต่าง
    ๆ ได้

(7) บริษัทวางแผนจะขยายฐานการตลาดให้กว้างขึ้น
    โดยการขายงานให้กับตลาดองค์การบริหารส่วนท้องถิ่น

(8) บริษัทมีแผนงานในการทำงานให้โครงการขนาดใหญ่อย่างต่อเนื่อง
    โดยมีโครงการก่อสร้างรถไฟฟ้าสายสีน้ำเงิน และสายสีแดงที่จะเกิดขึ้นในปี 2555
    และปีต่อไปตามลำดับ

(9) บริษัทมีแผนงานที่จะรองรับโครงการฟื้นฟูประเทศ จากมหาอุทกภัยปี 2554
    ซึ่งส่งผลในการก่อสร้างระบบป้องกันน้ำท่วม

  สภาพการแข่งขันในอุตสาหกรรม

  ตลาดผลิตภัณฑ์เสาไฟฟ้า

ผลิตภัณฑ์เสาไฟฟ้าและอุปกรณ์ประกอบ มีผู้ซื้อหลักอยู่รายเดียวคือ การไฟฟ้าส่วนภูมิภาค
ซึ่งมีงบประมาณการสั่งซื้อทั่วประเทศในปี 2555 ประมาณ 1,900 ล้านบาท
ซึ่งอยู่ในอัตราที่ใกล้เคียงกับปีที่ผ่านมา ผู้ประกอบการผลิตภัณฑ์เสาไฟฟ้าในประเทศมีอยู่ประมาณ 30
ราย ในตลาดอุตสาหกรรมกลุ่มนี้บริษัทถือเป็นผู้นำทางการตลาดที่มีส่วนแบ่งอยู่ในอันดับต้น ๆ
เนื่องจากมีข้อได้เปรียบที่มีโรงงานกระจายอยู่ทั่วภูมิภาค

ตลาดผลิตภัณฑ์เสาเข็ม

ผลิตภัณฑ์เสาเข็มคอนกรีตอัดแรงรูปตัวไอและรูปสี่เหลี่ยมเป็นสินค้าที่มีน้ำหนักมาก
ค่าขนส่งจึงเป็นปัจจัยหลักอันหนึ่งของข้อจำกัดในการแข่งขัน
ดังนั้นสภาพการแข่งขันของอุตสาหกรรมชนิดนี้
จึงต้องพิจารณาแยกตามพื้นที่ของแต่ละโรงงานตามรายภูมิภาค ดังนี้

ภาคใต้ โรงงานซึ่งตั้งกระจายอยู่ในภาคใต้ 3 โรงงานคือ โรงงานภูเก็ต โรงงานสุราษฎร์ธานี
และโรงงานหาดใหญ่ ดังนั้นจึงสามารถตอบสนองความต้องการของตลาดได้ทั่วทุกจังหวัดในภาคใต้
และเป็นผู้ผลิตที่มีกำลังการผลิตสูงที่สุดในภูมิภาค เนื่องจากบริษัทฯ มีโรงงานอยู่ถึง 3 โรงงาน
กำลังการผลิตรวมถึง 162,000 ลูกบาศก์เมตรต่อปี โดยประมาณ
จึงเป็นผู้นำทางการตลาดมาอย่างต่อเนื่องยาวนาน
โดยคู่แข่งส่วนใหญ่เป็นบริษัทที่มีขนาดกลางและขนาดเล็กและมีเพียงแค่รายละ 1 โรงงานในภูมิภาคนี้
ในปี 2555 ภาคใต้มีงบประมาณการก่อสร้างสะพานเพื่อซ่อมแซมทางหลวงที่ชำรุดจากปัญหาอุทกภัย
ความต้องการตลาดจึงสูงขึ้น ทั้งในส่วนของเสาเข็มและพื้นสะพานคอนกรีตอัดแรง นอกจากนี้
บริษัทยังมีผลิตภัณฑ์อื่นๆ เช่น แผ่นพื้นท้องเรียบ ท่อระบายน้ำ คอนกรีตบล็อกปูพื้น เป็นต้น

ภาคตะวันออก บริษัทมีโรงงานอยู่ที่ อ.บ้านบึง จ.ชลบุรี เพื่อรองรับการขยายตัวของภาค
อุตสาหกรรมชายฝั่งทะเลภาคตะวันออก (Eastern Seaboard)
ซึ่งยังคงมีการขยายตัวอย่างต่อเนื่อง ปัจจุบันคู่แข่งขันที่อยู่ในภาคตะวันออกมีอยู่ประมาณ 10 ราย
โดยโรงงานส่วนใหญ่มีกำลังการผลิตใกล้เคียงกัน
แต่ความต้องการของลูกค้าในแถบภูมิภาคนี้อยู่ที่สินค้าที่มีคุณภาพผลิตภัณฑ์สูงและการบริการดี
มีระบบการบริหารความปลอดภัยที่ดี มีความพร้อมของทีมบริหารงาน และวิศวกรที่ชำนาญงาน
ซึ่งบริษัทจึงมีความได้เปรียบในคุณสมบัติตรงกับความต้องการของลูกค้าในเชิงแข่งขัน อีกทั้งในปี
2555 การลงทุนใหม่ของภาคเอกชนอาจมีการขยายตัวมาในภูมิภาคนี้มากขึ้น
เนื่องจากไม่ประสบปัญหาจากน้ำท่วม จึงเป็นปัจจัยเชิงบวกต่อบริษัท

ภาคตะวันออกเฉียงเหนือ บริษัทมีโรงงานตั้งอยู่ที่ อ.เมือง จ.อุดรธานี
ผลิตเสาเข็มรูปสี่เหลี่ยมและผลิตภัณฑ์อื่น ๆ เช่น คานสะพาน เสาเข็มเขื่อน
รองรับงานกรมทางหลวงและงานป้องกันน้ำท่วม
นอกจากนี้ยังมีแผ่นพื้นท้องเรียบรองรับงานบ้านพักอาศัย คู่แข่งในภาคอีสานตอนบนมีอยู่ประมาณ 10
ราย ส่วนใหญ่มีกำลังการผลิตไม่แตกต่างกันมากนัก

ตลาดผลิตภัณฑ์เสาเข็มคอนกรีตเสริมเหล็กอัดแรงโดยใช้แรงเหวี่ยง (Spun Pile)

เสาเข็มคอนกรีตเสริมเหล็กอัดแรงโดยใช้แรงเหวี่ยง
เป็นสินค้าที่ผลิตด้วยเทคโนโลยีที่ทันสมัยที่สุดในเวลานี้ เสาเข็มชนิดนี้มีคุณภาพสูงกว่าเสาเข็มรูปตัวไอ
และสี่เหลี่ยม จึงเหมาะสำหรับการใช้งานอาคารในเขตกรุงเทพมหานคร และปริมณฑล
หรือในเขตตัวเมืองต่าง ๆ รวมทั้งโครงการสาธารณูปโภคขั้นพื้นฐานขนาดใหญ่ เช่น ทางด่วน
โครงการด้านพลังงาน
นอกจากนี้ในปัจจุบันผู้ออกแบบทางด้านวิศวกรรมมักนิยมใช้เสาเข็มชนิดนี้กับงานท่าเรือตามแนวชายฝั่งทะเล
เนื่องจากมีความสามารถทนทานต่อการกัดกร่อนของน้ำทะเลได้ดีกว่า

บริษัทมีโรงงานผลิตเสาเข็มคอนกรีตเสริมเหล็กอัดแรงโดยใช้แรงเหวี่ยงอยู่ที่ ถ.พุทธมณฑลสาย 7
อ.สามพราน จ.นครปฐม ในปัจจุบันมีคู่แข่งขันที่ยังดำเนินธุรกิจอยู่ 4 ราย
โดยบริษัทมีส่วนแบ่งตลาดอยู่ในระดับเฉลี่ยของอุตสาหกรรม บริษัทฯ
ได้รับความเชื่อถือและไว้วางใจจากลูกค้าค่อนข้างสูง ทั้งทางด้านคุณภาพสินค้า , การบริการติดตั้ง
และความมั่นคงทางการเงิน ที่จะสามารถดำเนินงานขนาดใหญ่ให้บรรลุความสำเร็จตามเป้าหมาย
และความพึงพอใจของลูกค้า

ลูกค้ารายใหญ่ มีดังนี้

ปี 2554 มูลค่างาน(ล้านบาท) % ต่อยอดขาย

1. การไฟฟ้าส่วนภูมิภาค 140.43 12.98%

2. บริษัท พีเออี (ประเทศไทย) จำกัด (มหาชน) 44.67 4.13%

- Tower Crane Element Condominium ถ.ศรีนครินทร์

3. ห้างหุ้นส่วนจำกัด สามประสิทธิ์ 30.00 2.77%

- ระบบป้องกันน้ำท่วม จ.นครศรีฯ

4. บริษัทเอกชัย ดิสทริบิวชั่นซิสเทม 24.95 2.31%

- โครงการโลตัส จ.ภูเก็ต, จ.สุราษฎร์ธานี, จ.เลย

5. บริษัท โลหะกิจรุ่งเจริญทรัพย์ จำกัด 22.35 2.07 %

- โรงงานเฟส 4 จ.สมุทรสงคราม

6. KNM Project (Thailand) 22.00 2.03 %

- 2000000 PD Ethanol

7. บริษัท พี.เอ.ที.เทรดดิ้ง แอนด์ คอนสตรัคชั่น จำกัด 20.82 1.92 %

- ท่าเทียบเรือสุราษฎร์พอร์ท เฟส 4 จ.สุราษฎร์ธานี

8. บริษัท พีระมิดคอนกรีต จำกัด 20.66 1.91 %

- งานป้องกันตลิ่งคลองระบายน้ำ ชะอวด-แพรกเมือง

ต.หน้าสตน อ.หัวไทร จ.นครศรีธรรมราช

9. บริษัท พร้อมมิตร เอส เอ เอฟ ที จำกัด 20.00 1.85 %

- ซ่อมตัวเรือใต้แนวน้ำ ทับละมอง จ.พังงา

10. บริษัท อีเอ็มซี จำกัด (มหาชน) 20.00 1.85 %

- ป้องกันน้ำท่วมชุมชนเมืองรูสะมิแล จ.ปัตตานี

ลูกค้ารายใหญ่ มีดังนี้

ปี 2553 มูลค่างาน(ล้านบาท) % ต่อยอดขาย

1. กิจการร่วมค้า พีเออาร์ 265.94 27.08%

- รถไฟฟ้าสายสีม่วง (ช่วงบางใหญ่-บางซื่อ)

สัญญา 3: ศูนย์ซ่อมบำรุงและอาคารจอด

2. การไฟฟ้าส่วนภูมิภาค 93.09 9.48%

3. บริษัทสยามรีเทล ดีเวลล๊อปเม้นท์ จำกัด 47.80 4.87%

- Island Walk รามอินทรา

4. ห้างหุ้นส่วนจำกัด สามประสิทธิ์ 44.68 4.55 %

- ระบบป้องกันน้ำท่วม จ.นครศรีธรรมราช

- ปรับปรุงขยายการประปาขอนแก่น (ระยะที่ 3)

อ.เมือง จ.ขอนแก่น

5. บริษัท อี เอ็ม ซี จำกัด 22.00 2.24 %

- ระบบปิดกั้นน้ำท่วมชุมชนเมือง จ.ปัตตานี

6. บริษัท เอ.เอส.แอสโซซิเอท เอนยิเนียริ่ง จำกัด 20.00 2.04 %

- สะพานข้ามแม่น้ำตาปี จ.สุราษฎร์ธานี

7. บริษัท พร้อมมิตร เอส เอ เอฟ ที จำกัด 20.00 2.04 %

- ซ่อมตัวเรือใต้แนวน้ำ ทับละมุ จ.พังงา

8. บริษัท โลหะกิจรุ่งเจริญทรัพย์ จำกัด 17.18 1.75 %

- โรงงานเฟส 3 จ.สมุทรสงคราม

9. บริษัท แดวูเทค (ประเทศไทย) จำกัด 16.65 1.70 %

- RTC PO AREA จ.ระยอง

10. บริษัท วรนิทัศน์ จำกัด 14.80 1.51 %

- อาคารเรียนและปฎิบัติการ ศูนย์การแพทย์ปัญญานันทภิกขุ

โรงพยาบาลชลประทาน ม.ศรีนครินทรวิโรฒ

การส่งมอบผลิตภัณฑ์

การส่งมอบผลิตภัณฑ์ให้ตรงและทันต่อเวลาตามความต้องการของลูกค้า(Schedule)
เป็นปัจจัยที่สำคัญอีกข้อหนึ่งของกลยุทธ์ทางการตลาด
เพราะช่วยทำให้ลูกค้าสามารถควบคุมต้นทุนได้ซึ่งเป็นผลประโยชน์โดยตรงของลูกค้า
โดยเฉพาะอย่างยิ่งผู้รับเหมาก่อสร้างหรือผู้ประกอบการต่างๆ
ต้นทุนของเวลาเป็นสิ่งที่มีค่ามากที่สุดในการแข่งขันในสภาวะปัจจุบัน
แนวทางในการดำเนินงานหลักสำหรับกลยุทธ์การส่งมอบสินค้าให้เป็นที่พึงพอใจของลูกค้าจึงมีดังนี้

1.  บริษัทมีรถขนส่งเป็นของบริษัทเอง ประมาณ 57 คัน ที่พร้อมให้บริการในทุกโรงงานที่ตั้งอยู่

2.  บริษัทมีเครื่องจักรชนิด Hydraulic Hammers ซึ่งเป็นเครื่องจักรที่ทันสมัยล่าสุด
    และเป็นเทคโนโลยีใหม่ในการติดตั้งเสาเข็มคอนกรีตอัดแรงได้อย่างรวดเร็ว
    และมีประสิทธิภาพกว่าปั้นจั่นโครง (Drop Hammers) หลายเท่า
    ทั้งในด้านความรวดเร็วในการติดตั้ง, การลดมลภาวะ ต่อชุมชน, ลดการสูญเสีย
    และมีความแม่นยำในการทำงานถูกต้องตามหลักวิศวกรรม

3.  บริษัทมีขนาดและกำลังการผลิตสูง จึงสามารถที่จะป้อนผลิตภัณฑ์ได้เพียงพอ
    และทันต่อความต้องการของลูกค้า โดยเฉพาะอย่างยิ่งโครงการที่มีขนาดใหญ่
    และมีเวลาการทำงานจำกัด

การบริการ

1.  บริษัทมีนโยบายที่จะร่วมมือกับทีมงานของลูกค้าอย่างใกล้ชิด ในการคำนวณ การออกแบบ

  และการวางแผนการทำงาน เพื่อให้ได้ต้นทุนที่ต่ำที่สุด และสร้างผลกำไรให้กับลูกค้า
  โดยทีมงานวิศวกรของบริษัท

2.  บริษัท มีบริการตอกโดยระบบ Auger Press และ Pre-bore ซึ่งช่วยลดแรงสั่นสะเทือน
    และ

  การเคลื่อนตัวของดินที่อาจเกิดเป็นอันตรายขึ้นกับอาคารข้างเคียงได้ ระบบการติดตั้ง
  ด้วยวิธีนี้จึงมีความจำเป็นอย่างยิ่งสำหรับหน่วยงานที่อยู่ในเมืองหรือบริเวณที่มีชุมชนอาศัยอยู่หนาแน่น

3.  บริษัทมีบริการทดสอบการรับน้ำหนัก ( Load Test ) ของเสาเข็มให้กับลูกค้า เพื่อเป็นการ

  ยืนยันให้เกิดความมั่นใจของฐานรากอาคารที่ก่อสร้าง

กลุ่มลูกค้าเป้าหมาย ( Target Market )

1.  รัฐบาล หรือ รัฐวิสาหกิจ เป็นตลาดหลักที่สำคัญของบริษัทฯ อันเนื่องมาจากการลงทุน
    ในสาธารณูปโภคขั้นพื้นฐานของรัฐบาล ได้แก่ กรมชลประทาน กระทรวงศึกษาธิการ
    กระทรวงคมนาคม การทางพิเศษแห่งประเทศไทย การไฟฟ้าส่วนภูมิภาค
    การไฟฟ้าฝ่ายผลิตแห่งประเทศไทย และการท่าอากาศยานแห่งประเทศไทย และหน่วยงานอื่นๆ
    ซึ่งมีงบประมาณการก่อสร้างต่อเนื่องทุกปี บริษัทฯ มีมูลค่าการขายในกลุ่มนี้ประมาณ 38%
    (รวมถึงงานที่ขายผ่านกลุ่มผู้รับเหมาหลักที่รับงานจากภาครัฐ)

2.  บริษัทยังมีการขายเสาเข็มคอนกรีตอัดแรงแก่หน่วยงานภาครัฐโดยผ่านกลุ่มผู้รับเหมาหลัก

  (Main Contractors) ที่ประมูลงานกับภาครัฐ เช่น บมจ.ซิ-โนไทย, บมจ.อิตาเลี่ยนไทย,

  บมจ.ช.การช่าง, บมจ.คริสเตียนี่ฯ, บจก.ประยูรวิศว์ เป็นต้น

  3. เจ้าของกิจการหรือผู้ประกอบการเอกชน ได้แก่ ผู้ประกอบการอุตสาหกรรมต่างๆ เช่น

  ห้างสรรพสินค้า โรงพยาบาล โรงงานอุตสาหกรรม ธุรกิจอสังหาริมทรัพย์ โรงแรม เป็นต้น

4.  กลุ่มผู้รับเหมาก่อสร้าง ได้แก่ ผู้รับเหมาทั้งในภาครัฐและเอกชน
    ตั้งแต่ผู้รับเหมารายเล็กจนถึงผู้รับเหมาอันดับต้น ๆ ของประเทศ
    โดยมีทั้งบริษัทคนไทยและชาวต่างชาติ

นโยบายการตั้งราคา

เนื่องจากเป็นผลิตภัณฑ์ที่มีการแข่งขันสูง และการขายส่วนใหญ่มีลักษณะเป็นงานโครงการ
ซึ่งมีความต้องการความยืดหยุ่นสูงตามสภาวะตลาด บริษัทใช้นโยบายการตั้งราคาโดยมุ่งเน้นที่ต้นทุน
(Cost Base Pricing) เข้าไปผสมผสานในการตั้งราคาเป็นหลัก
โดยมุ่งเน้นความสำคัญที่จะสามารถตอบสนองต่อการแข่งขัน (Competitive Pricing)
ตามสภาวะตลาดที่มีการเปลี่ยนแปลงค่อนข้างรวดเร็ว นอกจากนี้
ผู้บริโภคยังมีความอ่อนไหวด้านราคาสูง
การปรับเปลี่ยนราคาจึงจำเป็นต้องดูผลกระทบในระยะยาวด้วย

การจัดจำหน่ายและช่องทางการจำหน่าย

บริษัทประกอบธุรกิจผลิตและจำหน่ายผลิตภัณฑ์คอนกรีตอัดแรงทุกชนิด
จัดจำหน่ายให้ลูกค้าโดยตรงมีการขายผ่านตัวแทนจำหน่ายบ้างเล็กน้อย
ลูกค้าของบริษัทเป็นลูกค้าภายในประเทศเป็นหลัก มีทั้งภาคเอกชน และรัฐวิสาหกิจ
สำหรับผลิตภัณฑ์เสาไฟฟ้า ลูกค้าหลักของบริษัทได้แก่ การไฟฟ้าส่วนภูมิภาค
ส่วนผลิตภัณฑ์เสาเข็มคอนกรีตอัดแรงและผลิตภัณฑ์อื่นๆ บริษัทได้ติดต่อขายให้แก่ลูกค้าโดยตรง
มีทั้งลูกค้ารายใหญ่และรายย่อย ผู้รับเหมาและเจ้าของโครงการ

แนวโน้มภาวะอุตสาหกรรมและสภาพการแข่งขัน

สภาพัฒนาเศรษฐกิจและสังคมแห่งชาติ ได้ประเมินไว้ว่าในปี 2555 เศรษฐกิจจะขยายตัวร้อยละ
4.5 – 5.5 ซึ่งเป็นการเติบโตที่สูงขึ้นจากปีที่ผ่านมาซึ่งเติบโตเพียงร้อยละ 0.1
โดยมีปัจจัยบวกจากแผนการกระตุ้นเศรษฐกิจภาครัฐ แผนการฟื้นฟูประเทศจากมหาอุทกภัย
การขยายโครงข่ายรถไฟฟ้ามวลชน โดยเฉพาะอย่างยิ่งโครงการรถไฟฟ้าสายสีน้ำเงินและสีแดง
ซึ่งต้องเร่งดำเนินการภายในปี 2555 นอกจากนี้ยังมีงานต่อเนื่องจากงบประมาณไทยเข้มแข็ง
ในการก่อสร้างระบบป้องกันน้ำท่วมตามภูมิภาค ดังนั้น
แนวโน้มภาวะอุตสาหกรรมก่อสร้างและอุตสาหกรรมคอนกรีตอัดแรงจึงควรเติบโตตามปัจจัยดังกล่าว

เมื่อความต้องการตลาดรวมเพิ่มขึ้น
ในขณะที่อุปทานคงเดิมจึงส่งผลต่อการลดลงของการแข่งขันในอุตสาหกรรมคอนกรีตอัดแรง

(3) การจัดหาผลิตภัณฑ์หรือบริการ

ปัจจุบันบริษัทมี 6 โรงงาน กระจายอยู่ในแต่ละภาคของประเทศ
เพื่อที่จะสนองตอบความต้องการของผู้บริโภคได้อย่างเต็มที่ สถานที่ตั้งโรงงาน มีรายละเอียดดังนี้

  โรงงานภูเก็ต 46/9 หมู่ 6 ถนนเทพกระษัตรี ตำบลรัษฎา อำเภอเมืองภูเก็ต

  จังหวัดภูเก็ต 83000

โทรศัพท์ : 0-7621-2120, 0-7621-6286, 0-7622-5161 แฟกซ์ : 0-7621-3679

E-mail : scp-pk@scp.co.th

โรงงานสุราษฎร์ธานี 25/3 ถนนราษฎร์บำรุง ตำบลนาสาร อำเภอบ้านนาสาร

  จังหวัดสุราษฎร์ธานี 84120

โทรศัพท์ : 0-7734-1995-6 แฟกซ์ : 0-7734-1614

E-mail : scp-sr@scp.co.th

โรงงานหาดใหญ่ 136/4 หมู่ 3 ถนนเพชรเกษม ตำบลทุ่งตำเสา อำเภอหาดใหญ่ 

  จังหวัดสงขลา 90110

  โทรศัพท์ : 0-7447-2044-7 แฟกซ์ : 0-7447-2048

  E-mail : scp-hy@scp.co.th

โรงงานนครปฐม 16/12 หมู่ 3 ตำบลหอมเกร็ด อำเภอสามพราน จังหวัดนครปฐม 73110
โทรศัพท์ : 0-3432-2435-7 แฟกซ์ : 0-3432-3579

  E-mail : scp-np@scp.co.th

โรงงานอุดรธานี 342 หมู่ 2 ตำบลโคกสะอาด อำเภอเมืองอุดรธานี จังหวัดอุดรธานี 41000

โทรศัพท์ : 081-391-1765, 081-871-7192 แฟกซ์ : 081-871-6158

  E-mail : scp-ud@scp.co.th

โรงงานบ้านบึง 18 หมู่ 2 ถนนบ้านบึง-แกลง ตำบลหนองชาก อำเภอบ้านบึง

  จังหวัดชลบุรี 20170

โทรศัพท์ : 0-3829-7234, 089-699-7826, 082-219-4556 แฟกซ์ : 0-3829-7245

  E-mail : scp-bb@scp.co.th

แผนที่ตั้งโรงงาน

[]

การผลิต

 การผลิต กำลังการผลิตและอัตราการใช้กำลังการผลิตปี 2554

  --------- --------------------- -------- --------- -------- -------- -------- -------- ---------
  ชนิด       รายการ                                   โรงงาน                              รวม

  ผลิตภัณฑ์                          ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม   

  เสาไฟฟ้า   กำลังการผลิต(ลบ.ม.)     4,500    5,000     3,000    12,000   6,000    -        30,500

            ปริมาณการผลิต(ลบ.ม.)    2,329    3,877     2,598    7,928    5,210    -        21,942

            อัตราการใช้กำลังผลิต(%)   52       78        87       66       87       -        72

  เสาเข็ม    กำลังการผลิต(ลบ.ม.)     30,000   36,500    35,000   22,000   45,500   -        169,000

            ปริมาณการผลิต(ลบ.ม.)    29,156   30,421    32,951   21,017   44,302   -        157,847

            อัตราการใช้กำลังผลิต(%)   97       83        94       96       97       -        93

  แผ่นพื้น     กำลังการผลิต(ลบ.ม.)     7,500    5,000     4,000    4,500    -        -        21,000

            ปริมาณการผลิต(ลบ.ม.)    4,562    2,221     3,838    2,186    -        -        12,807

            อัตราการใช้กำลังผลิต(%)   61       44        96       49       -        -        61

  เสากลม    กำลังการผลิต(ลบ.ม.)     -        -         -        -        -        48,000   48,000

            ปริมาณการผลิต(ลบ.ม.)    -        -         -        -        -        25,870   25,870

            อัตราการใช้กำลังผลิต(%)   -        -         -        -        -        54       54

  คอนสปัน    กำลังการผลิต(ลบ.ม.)     1,500    -         -        1,100    1,500    -        4,100

            ปริมาณการผลิต(ลบ.ม.)    -        -         -        39       -        -        39

            อัตราการใช้กำลังผลิต(%)   -        -         -        4        -        -        1

  อื่นๆ       กำลังการผลิต(ลบ.ม.)     -        1,500     1,200    1,000    4,000    -        7,700
  (กฟภ.)                                                                                 

            ปริมาณการผลิต(ลบ.ม.)    -        704       9        328      12       -        1,053

            อัตราการใช้กำลังผลิต(%)   -        47        1        33       0.30     -        14

  อื่นๆ       กำลังการผลิต(ลบ.ม.)     500      7,000     4,000    3,000    8,000    -        22,500

            ปริมาณการผลิต(ลบ.ม.)    100      4,153     3,628    453      -        -        8,334

            อัตราการใช้กำลังผลิต(%)   20       59        91       15       -        -        37

  ท่อ คสล.   กำลังการผลิต(ลบ.ม.)     5,400    5,400     3,000    -        -        -        13,800

            ปริมาณการผลิต(ลบ.ม.)    408      3,024     833      -        -        -        4,265

            อัตราการใช้กำลังผลิต(%)   8        56        28       -        -        -        31

  รวม       กำลังการผลิต(ลบ.ม.)     49,400   60,400    50,200   43,600   65,000   48,000   316,600

            ปริมาณการผลิต(ลบ.ม.)    36,555   44,400    43,857   31,951   49,524   25,870   232,157

            อัตราการใช้กำลังผลิต(%)   74       74        87       73       76       54       73
  --------- --------------------- -------- --------- -------- -------- -------- -------- ---------

นโยบายการผลิตปี 2555 หน่วย : ลบ.ม.

  --------------- -------- --------- -------- -------- -------- --------- ----------
  ชนิดผลิตภัณฑ์       โรงงาน                                                  รวม

                  ภูเก็ต     สุราษฎร์ฯ   หาดใหญ่   อุดรฯ     บ้านบึง    นครปฐม    

  เสาไฟฟ้า         2,280    4,600     4,560    6,900    4,440    -         22,780

  เสาเข็ม          30,200   31,000    31,240   20,160   45,120   -         157,720

  แผ่นพื้น           4,800    2,400     3,600    2,400    -        -         13,200

  เสากลม          -        -         -        -        -        33,600    33,600

  คอนสปัน          -        -         -        200      -        -         200

  อื่นๆ (กฟภ.)      -        -         -        -        -        -         -

  อื่นๆ             400      7,200     2,000    600      240      -         10,440

  คอนกรีตผสมเสร็จ   -        -         -        -        -        -         -

  ท่อ คสล.         1,200    3,800     1,200    -        -        -         6,200

  รวม             38,880   49,000    42,600   30,260   49,800   33,600    244,140
  --------------- -------- --------- -------- -------- -------- --------- ----------

วัตถุดิบและผู้จำหน่ายวัตถุดิบ

วัตถุดิบสำคัญที่ใช้ในการผลิต ได้แก่ ลวดเหล็กแรงดึงสูง , ปูนซีเมนต์ผง , หิน , ทราย และ อื่นๆ
ซึ่งวัตถุดิบเหล่านี้สามารถหาได้จากภายในประเทศทั้งหมด
การเปลี่ยนแปลงด้านระดับราคามีการปรับขึ้นค่อนข้างมากในปัจจุบัน

การสั่งซื้อวัตถุดิบ บริษัทจะสั่งซื้อจากผู้จำหน่าย ดังนี้

1. ปูน บริษัท ซิเมนต์ไทยการตลาด จำกัด

  บริษัท ชลประทานซีเมนต์ จำกัด (มหาชน)

  บริษัท ปูนซิเมนต์นครหลวง จำกัด

2. หิน,ทราย สั่งซื้อจากผู้ขายตามแต่ละท้องถิ่นที่แต่ละโรงงานตั้งอยู่

3. ลวด พี.ซี. บริษัท ไทยไวร์โพร์ดัคท์ จำกัด (มหาชน)

บริษัท บางกอกสตีลไวร์ จำกัด

  บริษัท สยามไวร์อินดัสทรี จำกัด

4. น้ำยาผสมคอนกรีต บริษัท มินเนอรัล แอนด์ เคมีคอล จำกัด

5. ลวดแหวน บริษัท บางกอกสตีลไวร์ จำกัด

หจก.ลวดสยามอุตสาหกรรม

บริษัท เพิ่มพูนทรัพย์ จำกัด

บริษัท กรุงเทพสลักภัณฑ์ จำกัด

วัตถุดิบที่มีต้นทุนวัตถุดิบสูงกว่าร้อยละ 50 ของต้นทุนการผลิตรวม มีเพียงลวดเหล็กแรงดึงสูง
ที่ใช้ในการผลิตเสาไฟฟ้า คอร. และคอน คอร. เท่านั้น

วัตถุดิบสำคัญที่บริษัทต้องซื้อจากผู้ขายเกินร้อยละ 30 ของมูลค่าการซื้อวัตถุดิบทั้งหมดต่อเนื่อง 3 ปี
ติดต่อกัน คือ

-   ลวดเหล็กแรงดึงสูง จากบริษัท ไทยไวร์โพรดัคท์ จำกัด (มหาชน)

เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

-   ปูนซิเมนต์ ซื้อจาก บริษัท ซิเมนต์ไทยการตลาด จำกัด

 เหตุผล เนื่องจากสินค้ามีคุณภาพคงที่ และจัดส่งได้ทันเวลาที่กำหนด

วัตถุดิบที่ใช้ในการผลิตจะสั่งซื้อจากผู้ขายภายในประเทศ

การจัดหาวัตถุดิบเพื่อจำหน่าย ไม่มี

สภาพปัญหาเกี่ยวกับวัตถุดิบ ไม่มี

ขั้นตอนและเทคโนโลยีการผลิต

[]

[]

[]

- ความเป็นไปได้ที่จะถูกทดแทนด้วยเทคโนโลยีใหม่

ปัจจุบันยังไม่มีแนวโน้มที่ผลิตภัณฑ์จะถูกทดแทนด้วยเทคโนโลยีใหม่ อย่างไรก็ตาม
บริษัทได้ทำการพัฒนาปรับปรุงทั้งเทคโนโลยีและเครื่องจักรอยู่สม่ำเสมอเพื่อลดการใช้แรงงาน,
ต้นทุน และเพิ่มคุณภาพและประสิทธิภาพในการผลิตให้สามารถแข่งขันกับผู้ค้ารายอื่นได้

- ความเพียงพอของเครื่องจักรและบุคลากรในการผลิต

เครื่องจักรและบุคลากรยังมีพอเพียง แม้ผลผลิตจะเพิ่มขึ้นมากกว่าเดิม แต่ก็ยังไม่เต็มกำลังการผลิต

- สัญญาการให้ความช่วยเหลือด้านเทคนิค

- ไม่มี -

ผลกระทบต่อสิ่งแวดล้อม

ไม่มี เพราะโรงงานตั้งอยู่ห่างไกลชุมชน

(4) งานที่ยังไม่ส่งมอบ

โครงการขนาดใหญ่ ซึ่งทางบริษัทได้ตกลงทำสัญญาไปแล้วในปี 2554
แต่ยังส่งมอบงานไม่ครบตามสัญญา และมาดำเนินการต่อในปี 2555 ได้แก่

1. กิจการร่วมค้า เอส ซี - ต่อเชื่อมถนนจรัลสนิทวงศ์

ถนนกาญจนาภิเษก

2. บริษัท สามัคคี ผลิตภัณฑ์คอนกรีต จำกัด - ASIA CEMENT อ.พระพุทธบาท

  จ.สระบุรี

3. บริษัท เคเอ็นเอ็ม (ประเทศไทย) จำกัด - 200000 PD Ethanol 304 I.E.Park2

4. บริษัท โลหะกิจรุ่งเจริญทรัพย์ จำกัด - โรงงานเฟส 3 จ.สมุทรสงคราม

5. บริษัท เสริมไทย คอมเพล็กซ์ จำกัด - อาคารเสริมไทย อ.เมือง จ.มหาสารคาม

6. บริษัท ไทยเซอิ (ไทยแลนด์) จำกัด - JATCO FACTORY

  นิคมอมตะบางปะกง

7. ห้างหุ้นส่วนจำกัด สามประสิทธิ์ - ระบบป้องกันน้ำท่วม จ.นครศรีธรรมราช

8. บริษัท เอ.เอส.แอสโซซิเอท เอ็นยิเนียริ่ง จำกัด - สะพานข้ามแม่น้ำตาปี จ.สุราษฎร์ธานี

9. บริษัท พี.เอ.ที.เทรดดิ้ง แอนด์ คอนสตรัคชั่น จำกัด - ท่าเทียบเรือสุราษฎร์พอร์ท เฟส 4

  อ.กาญจนดิษฐ์ จ.สุราษฎร์ธานี

10. บริษัท คริสเตียนีและนีลเส็น (ไทย) จำกัด (มหาชน) - HTY Project หาดใหญ่ จ.สงขลา

11. บริษัท อีเอ็มซี จำกัด (มหาชน) - โครงการป้องกันน้ำท่วมชุมชนเมือง

รูสะมิแล จ.ปัตตานี

12. บริษัท เดอะเบย์คริฟ จำกัด - โรงแรม Slip With Me ป่าตอง

13. บริษัท สยามบิวเดอร์ จำกัด - Royal Paragon Phuket

14. บริษัท สินธุ์สยามเคหะการ จำกัด - หมู่บ้านธารทอง

15. บริษัท เคพีคอน จำกัด - ก่อสร้างตลาดโลตัส อ.ศรีเชียงใหม่

จ.หนองคาย

16. ห้างหุ้นส่วนจำกัด จุรินทร์การแร่ - อ.ตะกั่วทุ่ง จ.พังงา

17. บริษัท บูรพาคอนกรีต จำกัด - แม็คโคร อ.เมือง จ.ภูเก็ต

18. ห้างหุ้นส่วนจำกัด กิจรุ่งเรืองก่อสร้าง - ก่อสร้างสะพานทางหลวงชนบทข้าม

  ลำน้ำพอง ต.กุดน้ำใส-น้ำพอง อ.น้ำพอง

  จ.ขอนแก่น

19. บริษัท ไทยพิพัฒน์วิศวการโยธา - อาคารโชว์รูม, คลังสินค้า คสล. 2 ชั้น

อ.เมือง จ.ขอนแก่น

20. บริษัท พฤกษา เรียลเอสเตท - หมู่บ้านพฤกษา ขอนแก่น จ.ขอนแก่น

สิทธิหรือข้อจำกัดในการประกอบธุรกิจ

-ไม่มี -